
ABRAHAM  LINCOLN. 


Et  hundredaarsminde. 


De  fleste  amerikanere  er  enige  om 
at  Abraham  Lincoln  er  den  største 
mand  deres  land  har  frembragt.  Det 
er  ofte  nok  blit  uttalt  i  anledning  av 
hundredaarsfesten  for  hans  fødsel, 
som  i  disse  dager  er  feiret.  Men  der 
var  et  kanadisk  blad  som  ikke  var 
helt  fornøid  med  denne  ros;  det 
erklærte  ham  for  den  største  mand 
verden  nogensinde  har  frembragt,  og 
et  alvorligt  blad  som  Harpers  ]Veekly 
svarte  at  det  godkjendte  berigtigelsen, 
—  Lincoln  v  a  r  verdens  største 
mand. 

Den  som  kjender  litt  til  amerikanerne,  vet  jo  at  ord  som 
stor»  og  «god»  og  «vakker»  næsten  ikke  eksisterer  i  deres 
sprog;  det  heter  al  tid  «størst  i  verden»,  «best  i  verden», 
«vakrest  i  verden».  Det  er  en  ungdommelig  glæde  over  egen 
kraftutfoldelse,  som  man  let  tilgir  dem.  Men  en  europæer 
vil  i  almindelighet  med  undren  spørre  sig  selv,  hvorfor 
netop  Lincoln  er  blit  amerikanernes  største  mand.  Yi  vil 
uvilkaarlig  først  komme  til  at  tænke  paa  George  Washington, 
«republikkens  fader»,  og  da  vil  en  amerikaner  svare  at 
Washington  hadde  ikke  slike  personlige  vanskeligheter  at 
kjæmpe  med  for  at  naa  frem  til  sin  førerstilling;  han  var  av  en 

velhavende  og  dannet  familje,  mens  Lincoln  maatte  arbeide 
sig  frem  helt  ved  egen  kraft.  Her  ligger  ogsaa  ialfald  en  del 
av  forklaringen:  Washington  har  over  sig  noget  kjøligt  og 
fornemt,  som  gjør  at  amerikanerne  mere  beundrer  end 
elsker  ham,  —  Lincoln  er  kjød  av  deres  kjød  og  blod  av 
deres  blod,  han  har  likesom  de  selv  og  deres  eget  land  stridd 
sig  frem  fra  fattigdom  og  smaa  forhold,  og  han  er  blit  for 
dem  forbilledet  paa  hvad  utrættelig  vilje  kan  vinde.  Og  den 
som  følger  hans  historie,  skal  i  ham  finde  en  høist  eien- 
dommelig skikkelse,  —  en  mand  som  vokser  med  forholdene 
og  tvinger  sig  frem  til  fører  i  den  vanskeligste  krise  hans 
land  har  gjennemgaat,  —  en  stilfærdig,  melankolsk,  upraktisk 
mand,  som  blir  en  handlingens  daadsmand  i  kraft  av  sin 
stærke  tanke  og  sin  stærke  karakter. 

Abraham  Lincoln  var  av  en  slægt  som  kom  over  fra 
England  i  den  nye  folkevandrings  tidligste  tid,  omkring  aaret 
1635.  Hans  forfædre  blev  ikke  fastboende  der  hvor  de  først 
slog  sig  ned,  men  var  stadig  paa  flytning  for  at  friste  lykken 
i  nyt  land.  Saaledes  kom  det  sig,  at  han  blev  født  den  12te 
februar  1809  vest  i  Kentucky,  og  at  hans  opvækst  faldt  i 
Indiana  og  Illinois.  Dette  vil  sige  at  han  levde  sit  ungdoms- 
liv ved  det  som  dengang  var  den  amerikanske  kulturs  ytterste 
grænser,  og  fik  sine  bestemmende  indtryk  av  det  haarde  og 
raae  kampliv  der  ute. 

Han  var  søn  av  en  fattig  bygdetømmermand,  og  han 
skulde  saa  visst  ikke  bli  utskjæmt  av  overdreven  komfort. 
Han  tik  røine  hvad  det  var  at  bo  sommer  og  vinter  i  en 
hastig  optømret  stue  med  tre  vægger  og  med  jordgulv,  og 
han  fik  lære  at  hjælpe  sig  selv  i  et  nydannet  samfund,  hvor 
lov  og  ret  endda  næsten  var  ukjendtc  begreper.  Skolegang 
kunde  der  ikke  være  synderlig  tale  om;  de  kundskaper  han 
vikle  ha,  maatte  han  se  til  at  skaffe  sig  selv  saa  godt  han 
kunde,  og  slit  og  strid  blev  hans  beste  skole.  Alt  som  gut 
maatte  han  ut  i  strengt  arbeid,  og  hans  ungdomshistorie  med 
alle  de  skiftende  bestillinger  minder  ikke  saa  lite  om  Aas- 
mund Vinje.  Han  forsøkte  sig  som  tømmermand  og  kram- 
bodmand  og  elveskipper,  som  postmester  og  landmaaler- 
assistent;  han  vandt  ry  som  en  fremragende  svineslagter,  og 
han  blev  av  sine  kamerater  valgt  til  kaptein  i  en  av  indianer- 
krigene. 

Han  blev  en  kar  av  samme  to  som  alle  de  andre  ny- 
byggerne  der  vest,  bare  i  endda  rikere  og  fuldere  Form.  Han 
var  (\vn  beste  bryteren  i  sin  bygd,  og  naar  det  galdt  om  al 
døive  en  storkjæmpe  andenstedsfra,  maatte  altid  «Abc»  til  og 
hævde  bygdens  ære.  Han  var  den  ypperste  historiefortælle- 
ren  paa  lang  lei,  og  ban  blev  en  mester  i  at  baandtere  det 
saftige  sprog  som  faldt  saa  let  paa  tungen  for  disse  djærve 
karene.  Han  gik  klædd  som  en  av  dem,  i  arbeidsklær  som 
mere  var  indrettet  paa  at  kunne  brukes  i  marken  og  i  værk- 
stedet  end  paa  at  tilfredsstille  nogetsombelst  skjønhetskrav, 
og  da  den  fremtrængende  kultur  begyndte  at  gjøre  kame- 
raterne forfengelige  og  pyntesyke,  saa  gik  «Abe»  som  før, 
slurvet  og  fæl,  med  broken  hængt  op  paa  skakke  i  en  eneste 
sælestrop  og  med  trøien  i  underlige  vide  folder  omkring  den 
lange  hængslete  kroppen.  Han  var  ulik  de  andre  i  at  han 
dråk  litet  brændevin,  og  deres  ideal  av  ærlighet  omsatte  han 
i  gjerning. 

Traditionen  fortæller,  at  en  ulykkelig  kjærlighetshistorie 
i  ungdommen  satte  et  præg  av  mørk  sorg  paa  ham  for  alle 
tider;  men  der  har  sikkert  helt  fra  først  av  i  hans  karakter 
været  et  drag  til  melankoli,  som  syntes  at  forutbestemme 
ham  til  en  tragisk  skjæbne.  Han  gjorde  imidlertid  altid  sit 
for  at  dølge  dette  drag,  og  han  blev  —  likesom  A.  O.  Vinje  — 
en  skjemtefuld  melankoliker,  som  i  tunge  stunder  fandt  be- 
frielse i  en  drøi  spøk  eller  en  lystig  historie. 

Der  er  saa  meget  i  Lincolns  liv  som  minder  om  hvor- 
ledes norske  bondegutter  mangen  gang  har  maattet  kjæmpe 
sig  frem,  og  hans  politiske  løpebane  har  adskillige  likheter 
med  norske  bondeføreres.  Han  forberedte  sig  til  politikken 
likesom  John  Neergaard  ved  at  studere  lovbøker  og  jus,  og 
det  lykkedes  ham  endog  at  bli  anerkjendt  som  sakfører,  da 
han  var  28  aar  (i  1837).  Hans  evner  minder  mest  om  O.  G. 
Ueland,  —  en  mærkelig  blanding  av  uforfærdet  mod  og  be- 
hændig  sluskap.  Han  var  en  slagfærdig  taler,  som  altid  for- 
stod at  beregne  sit  publikum,  og  han  hadde  denne  eiendom- 
melige magt  i  sit  væsen,  som  uvilkaarlig  gjorde  ham  til  føre- 
ren blandt  sine  omgivelser. 

Illinois  var  blit  optat  som  stat  i  Unionen  i  1818,  og  i 
1832  stillet  Lineoln  sig  til  valg  for  statslegislaturen,  men  faldt 
igjennem.     Han  grundfæstet  dog  allerede  nu  sit  ry  som  valg- 

taler.  Paa  et  av  møterne  var  det  en  ældre  politiker  som 
spottet  hans  ungdom;  det  var  en  mand  som  hadde  vakt  op- 
sigt  ved  at  sætte  op  paa  sit  hus  den  eneste  lynavleder  der  i 
egnen,  og  ellers  var  han  av  det  herskende  demokratiske  parti 
hlit  helønnet  med  et  emhede  for  sin  overgang  til  partiet. 
Lincoln  gav  ham  da  et  svar,  som  siden  gik  fra  mund  til 
mund  blandt  bygdefolkene:  «Jeg  er  ikke  saa  ung  av  aar  som 
jeg  er  i  politiske  knep  og  handler;  men  enten  jeg  skal  bli 
gammel  eller  dø  ung,  saa  vil  jeg  heller  dø  paa  flækken  end 
skifte  politik  for  et  embede  paa  3000  dollars  om  aaret  og 
maatte  reise  en  lynavleder  over  mit  hus  for  at  beskytte  min 
samvittighet  mot  en  fortørnet  Gud.» 

To  aar  efter  naadde  han  ind  i  stats-legislaturen,  og  var 
deretter  medlem  av  den  i  otte  aar.  Han  bragte  sit  distrikt 
over  i  «whiggernes»  rækker,  og  han  drog  ind  i  legislaturen  i 
spidsen  for  en  tlok  kjæmper,  som  paa  grund  av  sit  ytre  blev 
kaldt  de  «ni  lange»;  selv  var  han  «den  længste  av  de  ni», 
en  kar  paa  seks  fot  og  fire  tommer.  I  denne  forsamling 
lærte  han  at  manøvrere  sig  frem;  med  de  ni  stemmer  han 
raadde  over,  kunde  han  drive  en  likefrem  byttehandel  for  at 
sætte  sine  saker  igjennem,  og  naar  intet  andet  middel  var 
tilovers,  kunde  han  gjøre  forsamlingen  besiutnings-udygtig 
ved  med  sine  venner  at  hoppe  ut  av  vinduet.  At  han  ellers 
ikke  var  nogen  forretningsmand,  beviste  han  ved  den  iver 
hvormed  han  kastet  sig  ind  i  den  jobbefeber  som  netop 
hadde  grepet  den  unge  fremvoksende  stat.  Men  han  viste 
sin  uavhængighet  og  gav  et  varsel  om  sin  fremtidige  stilling, 
da  han  i  1837  alene  mot  hele  legislaturen  nedla  en  protest 
mot  anerkjendelse  av  negerslaveriet,  denne  institution  som 
mer  og  mer  truet  med  at  sprænge  det  amerikanske  samfund 
økonomisk,  politisk  og  moralsk.  I  legislaturen  møtte  han 
ogsaa  den  mand  som  skulde  bli  hans  hovedmotstander  ikke 
bare  i  staten,  men  i  hele  den  nationale  politik,  —  Stephen 
A.  Douglas,  «den  lille  kjæmpe»  som  hans  venner  kaldte 
ham,  efter  Lincolns  utsagn  den  minste  mand  han  nogensinde 
hadde  set,  en  mand  som  var  bestemt  til  at  spille  en  stor 
rolle  i  Lincolns  liv  liksaa  vel  som  i  sit  folks  historie. 

Det  var  Douglas  som  i  185 1  bragte  hele  slaverispørs- 
maalet  over  i  en  ny  stilling.  Negerslaveriet  var  jo  i  sig  selv 
en    økonomisk    faktor    av    dyptgripende    betydning;     norden 

med  det  frie  arbeide  og  syden  med  det  ufrie  betegnet  lo  saa 
avvikende  utviklingslinjer,  at  de  aldrig  syntes  at  kunne  moles. 
Motsætningen  vokste,  sammen  med  landet  selv.  Etterhvert 
som  folket  bredte  sig  vestover,  opstod  der  en  kappestrid  mel- 
lein  de  frie  og  de  ufrie  stater  om  hvem  som  kunde  lægge 
det  nye  land  under  sig,  —  en  kappestrid  hvor  norden  med 
sin  ekspansive  industri  mer  og  mer  maatte  faa  overtaket  over 
syden  med  sin  mere  konservative  plantagedrift.  I  1820  kom 
der  i  stand  et  kompromis,  som  fastslog  en  bestemt  grænse 
mellem  frit  og  ufrit  arbeide  i  de  nye  territorier;  men  i 
40-aarene  tvang  det  frie  arbeide  sig  seirende  frem  ogsaa 
søndenfor  denne  grænse,  og  da  var  det  at  Douglas  i  1854 
drev  igjennem  i  kongressen,  at  det  geografiske  kompromis 
blev  avløst  av  en  erklæring  om  folkets  egen  suverænitet  i  alle 
stater  og  territorier  til  selv  at  anerkjende  eller  utelukke  sla- 
veriet. Dette  syntes  at  være  et  godt  demokratisk  princip; 
men  netop  i  territorierne,  hvor  det  først  og  fremst  skulde 
komme  til  anvendelse,  blev  det  faktisk  sat  ut  av  kraft  ved 
en  høiesteretsdom  av  1857,  hvoretter '  en  slave  ikke  ophørte 
at  være  slave,  selv  om  hans  herre  flyttet  med  ham  til  et  frit 
territorium.  Avgjørelsen  vakte  den  voldsomste  forbitrelse 
blandt  slaverimotstanderne;  men  det  var  Lincoln  som  slog 
det  store  slag  imot  den  nye  teori  og  viste  veien  ut  av 
uføret. 

Han  var  endda  bare  en  obskur  sakfører  i  Illinois,  da 
han—  mot  sine  venners  raad  —  utfordret  Douglas  til  poli- 
tisk tvekamp.  Han  hadde  været  medlem  av  kongressen 
1848 — 1850,  og  han  hadde  spillet  en  rolle  ved  dannelsen  av 
det  nye  «republikanske»  parti  i  185(5,  hvor  alle  de  forskjellige 
fraktioner  av  slaveri  motstandere  samlet  sig;  den  tale  han 
holdt  ved  programmets  vedtagelse,  var  av  slik  betagende 
kraft,  at  selve  reporterne  glemte  at  referere,  og  fraktionerne 
glemte  sine  indbyrdes  uenigheter.  Men  da  han  i  1858,  like 
før  han  kastet  sig  ind  i  den  kamp  som  skulde  gjøre  ham  til 
nationens  fører,  sendte  oplysninger  om  sig  selv  til  et  biogra- 
fisk samleværk,  kom  hans  «record»  ikke  til  at  indeholde 
mere  end  dette; 

«Født  12te  februar  1809  i  Hardin  distrikt,  Kentucky. 

Utdannelse  —  mangelfuld. 

Livsstilling  —  sakfører. 

Har  været  kaptein  over  frivillige  i  «Svarte-Hauk  > -krigen. 
«Postmester  ved  et  meget  litet  kontor. 

Fire  ganger  medlem  av  Illinois's  legislatur,  og  én  gang 
medlem  av  kongressens  underhus.» 

Saa  var  det  at  han  17de  juni  1858  blev  sat  op  som 
republikansk  senats-kandidat  fra  Illinois  imot  Douglas,  og 
den  tale  han  holdt  efter  denne  opnævnelse,  staket  op  en 
fremtidspolitik  saa  modig,  at  hans  egne  venner  blev  ræd. 
Han  varslet  om  en  uundgaaelig  krise.  «Et  hus  som  er 
splittet  i  sig  selv  kan  ikke  staa,>  sa  han.  «Jeg  tror  ikke 
dette  land  evig  kan  forbli  halvt  slaveland  og  halvt  frit.  Jeg 
tænker  ikke  unionen  skal  bli  sprængt;  jeg  tænker  ikke  huset 
skal  falde;  men  jeg  tænker  det  skal  ophøre  at  være  splittet.» 
Han  ønsket  ikke  at  gripe  ind  i  slavestaternes  forhold;  men 
han  vikle  ha  sat  en  stopper  for  den  utbredelse  av  slaveriet 
som  de  siste  avgjørelser  muliggjorde,  og  ved  at  hindres  i 
væksten  mente  han  det  maatte  dø. 

En  maaned  efter  foreslog  han  for  sin  motkandidat,  at 
de  skulde  holde  en  række  offentlige  diskussjonsmøter  i  Illi- 
nois, og  fra  21de  august  til  15de  oktober  1858  møttes  de  paa 
syv  forskjellige  steder  i  staten ;  paa  hvert  møte  talte  først  den 
ene  i  én  time,  derefter  den  andre  i  halvanden  time,  og  saa 
atter  den  første  i  en  halv  time.  Disse  møter  betegner  et 
vendepunkt  i  de  Forenede  Staters  historie. 

Douglas  var  ved  sin  indgripen  i  1854  blit  det  store  demo- 
kratiske partis  første  mand,  og  alle  forutsaa  at  demokraterne 
vikle  vælge  ham  til  unionens  præsident  i  1860.  Det  var  et 
vaagsomt  tiltak  av  Lincoln  at  udfordre  denne  mand  til  kamp, 
og  hvorledes  skulde  hans  bondske  utseende  og  umelodiske 
stemme  ta  sig  ut  ved  siden  av  en  Douglas's  øvede,  samtidig 
behændige  og  kraftfulde  talekunst!  Douglas  følte  selv  sin 
overlegenhet,  og  gik  straks  i  det  første  møtet  over  til  angreps- 
stilling,  idet  han  rettet  en  lang  række  spørsmaal  til  sin  mot- 
stander. Men  Lincoln  svarte  paa  en  maate  som  viste  hvil- 
ken dygtig  taktiker  han  i  virkeligheten  var.  Paa  det  andre 
mølet  begyndte  han  med  at  erklære,  at  han  vikle  gi  svar  paa 
alle  Donglass  spørsmaal,  saafremt  Douglas  vilde  love  at  svare 
paa  liksaa  mange  motspørsmaal.  Da  Douglas  intet  sa  hertil, 
fortsatte  Lincoln:  «Saa  siger  jeg  at  jeg  vil  svare  paa  hans 
spørsmaal,    enten    han    svarer    paa   mine    eller    ikke.»     Efter 

ved  denne  vending  at  ha  bragt  tilhørernes  sympati  over  paa 
sin  side,  formulerte  Lincoln  sine  motspørsmaal,  og  det  ene 
av  dem  samlet  hele  situationen  i  én  sætning:  «Kan  folket  i 
et  territorium  paa  nogen  lovlig  maate  mot  nogen  horgers 
ønske  utelukke  slaveriet  fra  sit  omraade  fornt  for  dannelsen 
av  en  stats-konstitution?» 

Lincolns  politiske  venner  hadde  paa  det  indslændigste 
raadd  ham  fra  al  stille  dette  spørsmaal.  De  forntsaa  al 
Douglas  vikle  svare  ja  paa  det  og  derved  vinde  den  tilslut- 
ning hos  sine  vælgere,  at  hans  seier  ved  senatsvalget  vikle 
være  sikker.  Men  Lincoln  kjæmpet  for  længere  maal.  Han 
svarte,  at  Douglas  nok  vikle  bli  senator;  men  —  og  det 
skulde  snart  vise  sig  hvor  rigtig  spaadommen  var  —  han 
vilde  aldrig  kunne  bli  de  Forenede  Staters  præsident. 

Douglas  svarte  som  man  hadde  ventet.  Han  erklærte,  at 
befolkningen  i  et  territorium  kunde  la  være  at  vedta  slike 
love  som  gjorde  det  mnligt  at  gjennemføre  høiesteretsdom- 
men  av  1857.  Det  var  let  for  Lincoln  at  peke  paa  at  Douglas 
saaledes  opfordret  til  omgaaelse  av  loven.  Men  hovedsaken 
var  at  Douglas  ved  dette  svar  —  som  ganske  rigtig  gav  ham 
pladsen  i  senatet  —  støtte  sørstat-demokraterne  fra  sig  og 
derved  forspildte  deres  understøttelse  ved  næste  præsident- 
valg. 

Debatterne  mellem  Douglas  og  Lincoln  vakte  opsigt  over 
hele  landet.  Lincoln  utviklet  paa  disse  møter  den  veltalen- 
het som  fra  nu  av  blev  karakteristisk  for  ham.  Hans  ven- 
ner klaget  over  at  han  ikke  nok  appellerte  til  tilhørernes 
følelser  og  til  deres  sans  for  humor;  men  han  svarte,  at  nu 
var  det  ikke  tider  for  spøk.  Han  bare  tænkte  paa  at  klare 
op  i  det  store  emne  han  hadde  for  sig,  og  hans  bestræbelse 
gik  ut  paa  at  tinde  og  fremstille  saa  enkelt  som  mulig  de 
grunde  som  den  rigtige  slutning  maatte  bygge  paa.  Derfor 
har  disse  indlæg  den  dag  idag  slik  en  mærkelig  kraft  i  sig; 
de  er  baaret  frem  av  en  hensynsløs  sandhetskjærlighet  og  av 
en  evne  til  følgestreng,  overbevisende  tænkning,  som  gjør 
dem  til  levende  mesterværker. 

Og  disse  debatter  gjorde  Lincoln  til  republikanernes 
præsidentkandidat  i  1860,  i  konkurranse  med  mænd  som  i 
aarrækker  hadde  havt  ledende  stillinger  i  landets  og  partiets 
politik.     Mot  ham  opstillet  demokratérne  Douglas;   men  par- 

tiets  sydlige  fløi  skilte  sig  ut  og  stemte  paa  sin  egen  kandi- 
dat, og  følgen  var  at  Lincoln  fik  flertal  i  valgmandsforsam- 
lingen,  uagtet  han  ikke  opnaadde  saa  meget  som  to  femte- 
deler av  de  avgivne  vælgerstemmer,  ja  ikke  engang  vandt 
absolut  flertal  i  nordstaterne  alene.  Det  at  han  saaledes  kom 
frem  som  en  mindretals-repræsentant,  maatte  gjøre  hans 
stilling  overordentlig  vanskelig,  —  dobbelt  vanskelig  fordi 
hans  opgave  netop  blev  at  skulle  samle  nationen. 

Der  er  tegn  som  tyder  paa  at  sørstaternes  ledere  hadde 
planlagt  at  sprænge  unionen,  allerede  før  præsidentvalget 
foregik.  Det  maatte  være  med  fuld  bevissthet  om  at  de  der- 
ved spillet  republikanerne  seieren  i  hænde,  at  de  ved  valget 
sprængte  det  demokratiske  parti,  og  de  viste  saaledes  at  de 
sandet  i  sit  hjerte  det  som  Lincoln  hadde  sagt,  at  et  ind- 
byrdes  uenigt  hus  ikke  kunde  staa.  Ikke  før  var  valget  av- 
gjort, før  de  gav  sig  til  at  melde  sine  stater  ut  av  unionen, 
den  ene  efter  den  andre,  og  da  Lincoln  fire  maaneder  efter, 
den  4de  mars  1861,  tiltraadte  som  præsident,  stod  han  alle- 
rede overfor  det  fuldbyrdede  faktum,  at  sørstaterne  hadde 
organiseret  sig  i  en  selvstændig  konføderation. 

Jeg  skal  ikke  her  ta  op  til  drøftelse  det  store  og  vanske 
lige  spørsmaal,  om  nordstaterne  virkelig  hadde  nogen  mo- 
ralsk ret  til  at  tvinge  sørstaterne  tilbake  i  unionen,  og  om 
de  derved  skadet  eller  gagnet  den  naturlige  utvikling.  I  et- 
hvert fald  var  det  en  stor  og  skjæbnesvanger  avgjørelse  som 
de  her  hadde  i  sin  haand,  og  det  maa  straks  siges  at  det  var 
Lincoln  —  sakføreren  fra  vesten  som  ingen  egentlig  ventet 
sig  nogen  selvstændig  beslutning  av  —  det  var  han  som  paa 
eget  ansvar  tok  avgjørelsen.  Der  var  fuldt  av  dem,  baade 
blandt  republikanerne  og  endda  mere  blandt  nordstatsdemo- 
kraterne,  som  tydelig  forkyndte,  at  sørstaterne  hadde  samme 
ret  til  at  erklære  sin  uavhængighet  som  selve  kolonierne 
hadde  havt  overfor  England  i  1776.  Og  Lincoln  selv  hadde 
i  1818  i  anledning  av  Texas's  løsrivelse  fra  Mexico  uttalt  i 
kongressen,  at  enhver  nation  eller  del  av  en  nation  som 
vilde  og  kunde  gjøre  revolution  og  sætte  op  sin  egen  regje- 
ring, hadde  fuld  ret  dertil.  Men  følelsen  av  den  nationale 
sammenhæng  blev  dog  (\c\\  seirende  hos  ham.  I  øststaterne, 
hvor  endda  minderne  om  revolutionen  levde,  var  det  natur- 
ligt  at  forestillingen  om  de  enkelte  staters    særlige  individua- 

litet  hadde  holdt  sig  stærk.  Men  folket  i  vesten,  som  hadde 
vokset  op  i  ly  av  unionen,  kjendte  ikke  anden  nalionalitet 
end  den  samlede  amerikanske,  og  Lincoln,  som  hadde  sel 
denne  vækst  foregaa  for  sine  øine,  blev  bæreren  av  den  nye 
nationalfølelse,   grundlæggeren  av  en  bevisst  national  j)olitik. 

Allerede  før  han  overtok  præsident-emhedet,  prøvde  han 
underhaanden  at  bringe  en  utsoning  med  sørstaterne  istand, 
og  særlig  la  han  vægt  paa  at  der  intet  var  gjort  eller  skulde 
bli  gjort,  som  paa  nogen  maate  kunde  gripe  ind  i  deres  indre 
selvbestemmelsesret.  Men  han  hadde  litet  haap  om  at  opnaa 
noget,  og  han  brukte  i  denne  tid  at  fortælle  en  liten  historie 
om  en  brobygger,  som  var  indkaldt  for  en  komité  for  at 
uttale  sig  om  et  bro-projekt,  og  som  i  sit  kraftige  sprog  hadde 
sagt  til  de  fromme  mænd:  «Jeg  skal  paata  mig  at  bygge 
brua,  om  dere  saa  vil  ha  den  lagt  til  helvede!»  Da  manden 
hadde  gaat  fra  møtet,  prøvde  en  av  hans  venner  i  komiteen 
at  dæmpe  det  ubehagelige  indtryk  disse  letsindige  ord  hadde 
gjort,  og  sa:  «Jeg  er  sikker  paa  at  naar  han  har  sagt  han 
kan  bygge  en  bro  til  hint  underjordiske  sted,  saa  greier  han 
det  nok  for  sin  part;  men  jeg  er  ikke  saa  sikker  paa  tilslut- 
ningen fra  den  andre  siden.» 

Tilslutningen  fra  den  andre  siden  kom  heller  ikke  for 
Lincolns  brobygning,  og  i  sin  tiltrædelsestale  erklærte  han 
det  for  sin  forfatningsmæssige  pligt,  som  han  ubrødelig  vilde 
følge,  at  opretholde  unionen.  Denne  enkle  erklæring  blev 
samlingsordet  for  norden,  og  det  bør  tilføies,  at  hans  mot- 
stander Douglas  øieblikkelig  stillet  sig  ved  hans  side  og  med 
sin  autoritet  hindret  at  nordstaterne  kløvde  sig  paa  spørs- 
maalet  krig  eller  ikke  krig. 

Da  først  loddet  var  kastet,  var  det  mange  som  blev  utaal- 
modige,  fordi  Lincoln  ikke  optraadte  aggressivt  nok  mot  de 
nttraadte  stater.  Men  han  ventet  med  uforstyrrelig  taal- 
modighet  paa  at  der  skulde  foreligge  et  klart  retsbrudd  fra 
sørstaternes  side;  han  behandlet  dem  som  om  de  fremdeles 
tilhørte  unionen,  og  først  da  de  med  magt  begyndte  at  for- 
drive unionstropperne  fra  sit  landomraade,  grep  han  til 
krigsforholdsregler. 

Det  er  ikke  her  stedet  til  at  fortælle  hele  den  lange 
sørgelige  historie  om  den  krig  som  fy  Id  te  Lincolns  præsident- 
tid.     Det    som    maa    fremhæves,   det   er  i  hvilken   grad    han 

personlig  tok  ledelsen  og  ansvaret.  Han  hadde  store  indre 
og  ytre  vanskeligheter  at  kjæmpe  med.  Alle  embeder  var  fra 
den  foregaaende  administration  fyldt  med  demokrater,  hvis 
lojalitet  han  ikke  kunde  stole  paa.  Soldater  og  officerer 
skulde  reises  i  et  land  som  minst  av  alt  var  organisert  for 
krig,  og  utenfor  landets  grænser  stod  skadefroe  magter  som 
bare  ventet  paa  en  leilighet  til  at  anerkjende  de  konføde- 
rerte  staters  selvstændighet.  Alle  disse  vanskeligheter  blev 
overvundet,  og  det  først  og  fremst  ved  Lincolns  taalmodige, 
maalbevisste  energi. 

Han  hadde  i  sin  regjering  samlet  en  række  av  sit  partis 
mest  fremstaaende  mænd,  deriblandt  sine  vigtigste  konkur- 
renter til  præsidentværdigheten,  og  de  hadde  trodd  de  skulde 
bli  de  virkelig  styrende.  Men  de  laa  stadig  i  indbyrdes  fiend- 
skap og  rivalisering,  og  det  blev  Lincolns  stærke  haand  som 
holdt  dem  sammen  i  politisk  enhet.  Han  lot  dem  fremsætte 
•sine  meninger;  men  i  alle  vigtige  spørsmaal  tok  han  selv 
den  avgjørende  beslutning.  Ogsaa  overfor  kongressen  satte 
han  sin  personlige  vilje  ind,  og  brukte  endog  sit  veto  i  de 
betydningsfuldeste  saker.  Han  følte  saa  stærkt  sit  ansvar  i 
den  farlige  nationale  krise,  at  han  ikke  kunde  dele  det  med 
nogen.  Og  selv  om  hans  avgjørelser  ofte  i  øieblikket  vakte 
misnøie,  vandt  de  dog  anerkjendelse  efterhvert.  Sin  smukke- 
ste triumf  feiret  hans  politik  i  forholdet  til  de  vaklende 
stater  paa  grænsen;  ved  sin  forsonlige  og  retsindige  optræden 
rykkedes  det  ham  at  holde  dem  fast  indenfor  unionen  og 
saaledes  gi  denne  den  overlegenhed  i  folkemagt  og  økonomisk 
styrke,  som  tilslut  gav  nordstaterne  seieren. 

Han  fik  opleve  den  vældige  kamps  utfald.  Den  4de  april 
1865  kunde  han  holde  sit  indtog  i  de  konføderertes  hovedstad 
—  et  indtog  næsten  uten  følge  og  uten  enhver  prunk  — ,  og 
den  9de  april  overgav  deres  hær  sig.  Men  den  14de  april 
blev  han  myrdet  i  teatret  i  Washington  av  en  fanatisk  skue- 
spiller. Han  hadde  været  sin  nations  fører  i  en  tragisk  krise; 
han  hadde  med  heltemod  baaret  ansvaret  for  folkets  lidelser, 
hvor  tungt  det  saa  havde  trykket  paa  hans  sind.  Nu  faldt 
han  selv  som  tragediens  siste  offer. 

De  opgaver  som  endda  stod  igjen,  var  slet  ikke  de  let- 
teste, og  de  blev  ikke  altid  løst  i  Lincolns  aand.  Han  hadde 
anvist    en    personlighetens    politik    som    paa    vigtige    punkter 

blev  fraveket,  og  derved  blev  utvilsomt  spændingen  mcllem 
norden  og  syden  holdt  vedlike  unødig  længe.  Men  hans 
egen  sørgelige  død  kom  samtidig  til  at  bli  el  led  i  det  nye 
baand  som  skulde  binde  nationen  sammen.  Likesom  slaget 
paa  Stiklestad  gjorde  Olav  den  hellige  til  et  helt  folks  martyr 
og  helt,  saaledes  gav  Abraham  Lincolns  mord  det  ameri- 
kanske folk  en  fælles  harme  og  sorg,  og  nu,  firti  aar  efter, 
er  det  en  samlet  nation  som  feirer  hans  minde.  Hans  na- 
tionale  program  har  seiret;  hans  melankolske  skikkelse  er 
blit  et  lysende  samlingsmerke  for  verdens  største  nation. 

